CELEX: C2004/262/81
Language: da
Date: 2004-10-23 00:00:00
Title: Sag T-308/04: Sag anlagt den 19. juli 2004 af Francesco Ianniello mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/42
            
         Sag anlagt den 19. juli 2004 af Francesco Ianniello mod Kommissionen for De Europæiske Fællesskaber
   (Sag T-308/04)
   (2004/C 262/81)
   Processprog: fransk
   Ved De Europæiske Fællesskabers Ret i Første Instans er der den 19. juli 2004 anlagt sag mod Kommissionen for De Europæiske Fællesskaber af Francesco Ianniello, Bruxelles, ved avocats Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af den af den ansvarlige for den appellerede bedømmelse trufne afgørelse af 8. september 2003 om udfærdigelse af sagsøgerens karriereudviklingsrapport 2001-2002.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet gjort gældende, at artikel 8 i de almindelige gennemførelsesbestemmelser til vedtægtens artikel 43 er tilsidesat. Sagsøgeren har anført, at denne bestemmelse er ulovlig for så vidt som den fastsætter, at der til Det Paritetiske Bedømmelsesudvalg udpeges medlemmer, der enten er i samme lønklasse som sagsøgeren eller i en lavere lønklasse end sagsøgeren, og som derfor ikke besidder den sikrede uafhængighed eller de krævede kvalifikationer. Sagsøgeren har tilføjet, at personaledirektøren eller dennes stedfortræder ikke afstod fra at medvirke, og deltog i undersøgelsen af hans klage, selv om han udøver beføjelser, som han har fået tillagt af en faglig organisation.
   Sagsøgeren har desuden gjort gældende, at Det Paritetiske Bedømmelsesudvalgs medlemmers tavshedspligt er tilsidesat, at der er sket tilsidesættelse af princippet om Det Paritetiske Bedømmelsesudvalgs uafhængighed og objektivitet, tilsidesættelse af sagsøgerens ret til kontradiktion og af kontradiktionsprincippet, og tilsidesættelse af princippet om god forvaltningsskik, samt at der er anlagt et åbenbart fejlskøn og ikke er sammenhæng mellem bemærkningerne og de tildelte points.